Forstjóri Sjúkratrygginga Íslands segir að forgangsröðun í þjónustu talmeinafræðinga sé eitt af því sem verði að ræða áður en ákvæði um tveggja ára starfsreynslu talmeinafræðinga verði endurskoðað og gengið verður frá samningum.
Í rammasamningi Félags talmeinafræðinga við Sjúkratryggingar er ákvæði um að nýútskrifaðir talmeinafræðingar þurfi tveggja ára starfsreynslu hjá ríki og sveitarfélögum til þess að fá samning við Sjúkratryggingar. Talmeinafræðingar hafa beitt sér fyrir því að ákvæðið verði fellt út úr samningnum og bent á langa biðlista eftir þjónustunni. María Heimisdóttir, forstjóri Sjúkratrygginga Íslands, segir mikilvægt að forgangsraða fjármunum í þágu þeirra sem þurfa á þjónustunni að halda. Því sé ekki hægt að horfa á tveggja ára ákvæðið eitt og sér.
þetta er bara eitt af því sem þarf að skoða í tengslum við þessar samningaviðræður. Það eru líka önnur atriði sem við höfum tekið upp eins og forgangsröðun, gæðaþróun þjónustunnar og svo framvegis. Þetta þarf auðvitað allt að skoðast í samhengi þannig að við fáum sem mesta þjónustu fyrir sjúklinga fyrir það fjármagn sem er til staðar
við erum í samningaviðræðum við talmeinafræðinga og ég held að báðir aðilar séu fullir samningsvilja. En þetta er flókin þjónusta og það eru ýmis atriði sem við þurfum að vinna okkur í gegnum. Og við treystum bara á áframhaldandi gott samstarf við þetta fagfólk þannig að okkur takist að ljúka samningum sem fyrst